**BILJEŠKE UZ KONSOLIDIRANE FINANCIJSKE IZVJEŠTAJE**

**za razdoblje od 01. siječnja do 31. prosinca 2021. godine**

|  |  |
| --- | --- |
| Naziv obveznika: | GRAD SISAK |
| Broj RKP-a: | 28854 |
| Sjedište obveznika: | SISAK |
| Matični broj: | 02553040 |
| Adresa sjedišta obveznika: | Rimska 26 |
| OIB: | 08686015790 |
| Razina: | 22 |
| Razdjel: | 000 |
| Šifra djelatnosti prema NKD-u 2007: | 8411 |
| Šifra grada/općine: | 391 |

Proračunski korisnici koji su obuhvaćeni konsolidacijom su:

1. Dječji vrtić Sisak Novi
2. Dječji vrtić Sisak Stari
3. Gradski muzej Sisak
4. Narodna knjižnica i čitaonica V. Gotovac
5. Gradska galerija Striegl
6. Dom kulture Kristalna kocka vedrine
7. Športsko rekreacijski centar
8. Javna vatrogasna postrojba Grada Siska
9. Osnovna škola Braća Bobetko
10. Osnovna škola Braća Ribar
11. Osnovna škola Budaševo – Topolovac – Gušće
12. Osnovna škola 22. lipnja
13. Osnovna škola Galdovo
14. Osnovna škola Ivana Kukuljevića
15. Osnovna škola Ivana Antolčića Komarevo
16. Osnovna škola Sela
17. Osnovna škola Viktorovac

**Bilješke uz Bilancu – Obrazac BIL**

1. AOP 014 Postrojenja i oprema – vrijednost imovine povećala se za 83,4% i iznosi 23.452.976 kn. Najveći dio povećanja odnosi se na Grad Sisak kontu 0226 Sportska i glazbena oprema - opremanju sportske dvorane Zeleni brijeg. Zatim, povećanje na kontu 0227 – radi se o nabavci spremnika za odvojeno sakupljanje otpada temeljem Ugovora između Fonda za zaštitu okoliša i energetsku učinkovitosti i Grada Siska te povećanju 0221 Uredska oprema i namještaj i 0222 Komunikacijska oprema - oprema za zgradu CIKS i dvoranu Zeleni brijeg. Zatim, kod proračunskih korisnika bilo je određenih donacija s obzirom na potres koji je zadesio Grad Siska. Osnovna škola Braće Ribar postavila je klik podlogu na dječje igralište i nabavila uredski namještaj, Narodna knjižnica i čitaonica V. Gotovac nabavila je namještaj i računalnu opremu za dječju knjižnicu koja je smještena u ulici Ante Starčevića, nakon što je prostor u kojem je prije bila smještena dječja knjižnica označen oznakom neuporabljivo.
2. AOP 030 Knjige, umjetnička djela i ostale izložbene vrijednosti – povećanje u odnosu na prethodnu godinu je 9,7%, i iznosi 3.767.227 kn. Ovdje je efekt povećanja na umjetničkim dijelima kod Gradska galerija Striegl otkup predmeta za galerijsku zbirku 125.990 kn te park skulptura Željezara Sisak 237.098 kn.
3. AOP 051 Dugotrajna nefinancijska imovina u pripremi, odnosno Građevinski objekti u pripremi (AOP 052) vrijednost imovine se povećala za 30,1% i iznosi 73.461.787 kn. Radi se o izgradnji sportske dvorane Zeleni brijeg.
4. AOP 065 – Novac u banci u iznosu od 18.654.986 kn radi se o povećanju od 76,8%. Navedeni iznos odnosi se na novac na računu Grada Siska (AOP 067) 15.653.515 kn (efekt uplate beskamatnog zajma za saniranje štete od potresa). Grad Sisak posluje putem jedinstvenog računa riznice, odnosno proračunski korisnici nemaju otvorene zasebne poslovne račune.
5. AOP 079 Potraživanja za više plaćene poreze i doprinose iznose 49.460 kn u odnosu na 2020. godinu kada su iznosili 5.567 kn. Ovdje je efekt povećanja na proračunskom korisniku Športsko rekreacijski centar odnose se na potraživanja za više uplaćeni porez na dodanu vrijednost po obračunu.
6. AOP 144 Potraživanja za pomoći iz inozemstva i od subjekata unutar općeg proračuna iznose 1.163 kn i odnosi se na potraživanje proračunskog korisnika OŠ Ivana Antolčića Komarevo za školsku shemu.
7. AOP 155 Potraživanja za prihode od prodaje proizvoda i robe te pruženih usluga i za povrat po protestiranim jamstvima – iznose 366.372 kn i smanjenje je od 40%. Saldo na 31.12.2021. sastoji se od računu Grada Siska za eksternalizaciju za 12 mjesec 2021. godine koji iznosi 13.335 kn, zatim o potraživanja za prihode od obavljanju usluga na tržištu sukladno statutu JPV Grada Siska i potraživanja od Športsko rekreacijskog centra. Potraživanja su nedospjela.
8. AOP 157 Potraživanja za kazne i upravne mjere te ostale prihode iznose 7.868.003 kn i veći su za 7,3% u odnosu na 2020. godinu, radi se o dodatno poduzetim mjerama naplate za potraživanje od strane Grada Siska i JVP Grada Siska.
9. AOP 161 Potraživanja od prodaje proizvedene dugotrajne imovine - iznose 7.059.623 kn, i manja su za 19,1% nego u 2020. godini jer se dio potraživanja koji je dospio u 2021. godini naplatio, a novih potraživanja u većem iznosu nije bilo jer je prodanu svega dvije nekretnine u 2021. godini od strane Grada Siska. Što se tiče proračunski korisnika (Vrtić Sisak Novi, Narodna knjižnica i čitaonica V. Gotovac, OŠ Sela) naplaćuju se dospjela potraživanja u 2021. godini, a ostatak salda je nedospio.
10. AOP 173 Obveze za materijalne rashode iznosi 8.266.930 i veće su za 27,6%. Efekt povećanja obveza je u obvezama za komunalne usluge, zatim u rashodima za održavanja javnih građevina i urbane opreme, uređenju i održavanju javnih zelenih površina, u malim komunalnim akcijama, održavanju kanala oborinske odvodnje i lokalnih vodovoda i u uslugama koje su pružene za zbrinute građane koji su smješteni u kontejnerskim naseljima radi potresa i školskim dvoranama. Rad u većini ustanova bio je redovitiji nego 2020. godine kada je bio covid, te su i obveze veće za naknade za prijevoz, usluge telefona i prijevoza, intelektualne usluge, računalne usluge, ostale usluge, rashodi za materijal i energiju.
11. AOP 174 Obveze za financijske rashode iznose 184.484 kn i manje su za 61,1% naspram prethodne godine. Radi se o nedospjelim obvezama za Gradsko društvo Crvenog križa i Savez udruga osoba s invaliditetom koje su plaćene početkom 2022. godine.
12. AOP 178 Obveze za subvencije iznose 244.630 kn dok su u 2020. saldo bio 100.841 kn. Saldo iz 2021. godine odnosi se na nedospjele obveze za poduzetničke kredite malim i srednjim poduzetnicima i na subvencije poljoprivrednicima i obrtnicima.
13. AOP 180 Obveze za naknade građanima i kućanstvima iznose 158.467 kn i manje su za 55,6%. Radi se o nedospjelim obvezama za plaćanje računa za socijalno ugrožene građane i za prehranu za pučku kuhinju.
14. AOP 183 Obveze za nabavu nefinancijske imovine iznosi 5.414.297 kn, odnosi se nedospjele račune za dvoranu Zeleni brijeg, na račun za vrtić Različak i na računa za odgojno - obrazovnog kompleksa Galdovo koji su plaćeni u 2022. godini.
15. AOP 200 Obveze za kredite i zajmove iznose 105.258.612 kn i veći su za 29,5%, a efekt je u povećanja obveze zbog beskamatnog zajma od 25 milijuna kuna za saniranje štete od potresa.
16. AOP 236 Ispravak vlastitih izvora za obveze – stanje s 31.12.2021. godine je 122.867.890 kn i povećano je za 24,3% zbog beskamatnog zajma od 25 milijuna kuna.

Dana jamstva u 2021. godini

|  |  |  |  |  |  |  |
| --- | --- | --- | --- | --- | --- | --- |
| Datum izdavanja jamstva | Instrument osiguranja | Poslovni broj | Iznos danog jamstva | Jamstvo dano -primatelj | Namjena/vrsta jamstva | Boj ugovora |
| 27.9.2021 | Bjanko zadužnica | OV-6083/2021 | 10.000.000,00 | OTP banka | Kratkoročni kredit | 2372/21 |
| 17.5.2021 | Bjanko zadužnica | OV-2415/2021 | 500.000,00 | Sred.drž.ured za demog.i mlade |   |   |
| 6.9.2021 | Bjanko zadužnica |   | 50.000,00 | Zavod za vješt.prof.rehabit.i zap.osoba s invaliditetom | Dodjela pomoći | 53/2021 |

**Bilješke uz Izvještaj o prihodima i rashodima, primicima i izdacima – Obrazac PR-RAS**

1. AOP 003 Porez i prirez na dohodak – ostvaren je u iznosu od 82.408.086 kn i 6,9 % je viši u odnosu na prethodnu godinu, blagi oporavak od covida.
2. AOP 024 Porez na robu i usluge – ostvaren je u iznosu od 591.529 kn i manji je za 13% u odnosu na prethodnu godinu i posljedica je pada prihoda od poreza na potrošnju alkoholnih i bezalkoholnih pića u ugostiteljskim objektima i poreza na tvrtku.
3. AOP 054 Pomoći proračunu iz drugih proračuna i izvanproračunskim korisnicima- ostvaren je u iznosu od 30.592.117 kn i to je porast za 2,7 puta veći od prethodne godine koja se najvećim dijelom odnosi na tekuće pomoći proračunu iz drugih proračuna i izvanproračunskim korisnicima i kapitalne pomoći proračunu iz drugih proračuna i izvanproračunskim korisnicima - povećani prihodi uplatom proračunske zalihe iz državnog proračuna vezano uz potres (20 milijuna kuna).
4. AOP 057 Pomoći od izvanproračunskih korisnika – ostvarene su u iznosu od 7.291.987 kn, što je 2 puta veći ostvareni prihod nego prethode godine najvećim dijelom zbog Tekućih pomoći od izvanproračunskih korisnika – potpisan je ugovor o sufinanciranju plaća zaposlenika na javnim radovima od strane HZZ-a s obzirom na posljedice potresa potreba je bila puno veća nego u 2020. godini.
5. AOP 063 Pomoći proračunskim korisnicima iz proračuna koji im nije nadležan – radi s o iznosu od 65.587.741 kn, te je veći za 14,4% a odnosi se na povećane prihode iz Ministarstva obrazovanja za plaće zaposlenih u osnovnim školama, iz državnog proračuna doznačena su sredstva školama za psihološku pomoć zbog potresa, zatim doznačena su sredstva pomoći ustanovama za dovođenje poslovanja/obavljanje djelatnosti na razini poslovanja/obavljanje djelatnosti prije štete nastale potresom. Zatim Grad Sisak je dio proračunske zalihe iz državnog proračuna odobrio proračunskim korisnicima za saniranje štete nastalih od posljedica potresa.
6. AOP 078 Prihodi od financijske imovine – ostvaren je u iznosu od 843.280 kn, odnosno veći su za 73% zbog naplate većeg prihoda kamata po depozitu i zateznih kamata. Grad Siska je u sustavu cashpoola i s obzirom na stanja po ŽR koja je imao u 2021. godini zbog pozitivnih priljeva ostvaren je veći prihod po pitanju kamata. Međutim, najveći efekt prihoda od financijske imovine je u naplati zateznih kamata po obveznim odnosima od strane S-TEL d.o.o. i prihoda od zateznih kamata na ugovornu kaznu po koncesiji od strane Montcogim plinara d.o.o..
7. AOP 086 Prihodi od nefinancijske imovine – ostvaren je u iznosu 10.439.777 kn, što je u odnosu na prethodnu godinu manje za 10,9%, efekt smanjenja je u slabijoj naplati naknada za koncesije, te u prihodu od iznajmljivanja stambenih objekata i prihoda od zakupa poslovnih objekata radi posljedica potresa i covida s obzirom da je Grad Sisak donio odluke o oslobađanju plaćanja navedenih prihoda.
8. AOP 102 Upravne i administrativne pristojbe – ostvaren je u iznosu od 746.787 kn, odnosno 30% je veće ostvarenje nego prethodne godine zbog plaćanja građevinskih pristojbi. U 2021. godini u odnosu na 2020. godinu riješeno je više uporabnih dozvola za određene građevine, što je utjecalo na veći prihod građevinskih pristojbi; riješeno je više građevinskih dozvola, te u strukturi izdanih građevinskih dozvola veći je udio građevina 1. skupine, te građevina s većom vrijednosti procijenjenih troškova građenja o čemu ovisi visina građevinskih pristojbi; u strukturi izdanih lokacijskih dozvola veći je udio infrastrukturnih građevina većeg obuhvata o čemu ovisi visina građevinskih pristojbi.
9. AOP 107 Prihodi po posebnim propisima iznosi 14.788.057 kn i veći je za 15,5%. Efekt rasta je na ostalim nespomenutim prihodima kod osnovnih škola i dječjih vrtića (sufinanciranje cijene usluga). U 2021. godini bilo je više školskih dana i nastava se manje održavala on-line nego u 2020. godini te plaćanje prehrane i dnevnog boravka je u punijim iznosima nego u 2020. godini. U 2020. godini roditelji u bili jedan period oslobođeni plaćanja cijene vrtića zbog covida. Zatim prihoda su veći i zbog naknade štete od osiguravajućeg društva radi sanacije štete od potresa.
10. AOP 123 Donacije od pravnih i fizičkih osoba izvan općeg proračuna i povrat donacija po protestiranim jamstvima ostvareno je povećanje od 2,2 puta i iznosi 4.412.106 kn odnose se na donacije od strane fizičkih i pravnih osoba - novčane uplate za saniranje posljedica od potresa, te donacija Crvenog križa u vrijednosti 240.000 kn i donacija od tvrtke Ultra Gros d.o.o. u vrijednosti 150.000 kn za vrtić Sisak Novi, zatim donacije većih iznosa koje je primio vrtić Sisak Stari, Narodna knjižnica i čitaonica V. Gotovac, Dom kulture Kristalna kocka vedrine, Gradska galerija Striegl, Javna vatrogasna postrojba Grada Siska, OŠ I.K. Sakcinskog.
11. AOP 135 Kazne i upravne mjere povećale su se za 59,3% i iznose 1.251.077 kn, efekt povećanja je u naplati ugovorne kazne do strane Montcogim plinare.
12. AOP 145 Ostali prihodi – iznose 801.312 kn, manji su za 42,2% zbog manjeg obračuna naplate po Ugovoru s Hrvatskim voda jer u 2021. godini i Hrvatske vode su donijele odluku o oslobađanju plaćanja NUV-a kao što je i Grad Sisak donio odluku o oslobađanju plaćanja komunalne naknade zbog posljedica potresa.
13. AOP 148 Plaće (bruto) – ostvareni rashodi su u iznosu od 106.478.700 kn, tj. 15,7% više nego prethodne godine, a rezultat je porasta plaća kod svih proračunskih korisnika i gradskoj upravi te nije bilo smanjenja plaće kao u 2020. godini za 20% za četiri mjeseca radi covida. Također, povećanje rashoda je jer je bio zaposleni veći broj radnika preko javnih radova.
14. AOP 153 Ostali rashodi za zaposlene veći su za 8,9% i iznose 4.154.295 kn. Efekt najvećeg povećanja se odnosi na stimulacije i otpremnine koje su isplaćene kod proračunskog korisnika Javne vatrogasne postrojbe Grada Siska sukladno Zakonu o vatrogastvu.
15. AOP 159 Naknade troškova zaposlenima veći su za 22,7% i iznose 3.850.078 kn, radi se o troškovima prijevoza na posao i oni su veći zbog većeg broja zaposlenih radnika preko javnih radova, zatim službena putovanja i stručna usavršavanja.
16. AOP 164 Rashodi za materijal i energiju iznosi 19.255.389 kn i veći je za 20% nego u prethodnoj godini gdje je najveći efekt porasta na materijalu za dijelove za tekuće i investicijsko održavanje radi saniranja šteta od potresa te nabave zaštitne odjeća i obuće koja se najvećim dijelom odnosi na Vatrogasnu zajednicu Grada Siska i nabavu odjeće za sportske klubove Grada Siska. Škole i vrtići su radili puno više u 2021. godini nego u 2020. koju je puno više obilježio covid.
17. AOP 172 Rashodi za usluge – rashodi su povećani za 46,8% i iznose 79.296.522 kn i to najviše za Usluge telefona, pošte i prijevoza (AOP 173) Usluge tekućeg i investicijskog održavanja (AOP 174), Zakupnine i najamnine (AOP 177), Intelektualne i osobne usluge (AOP 179) i Ostale usluge (181) svi su rashodi ostvareni u svrhu saniranja štete od potresa, zbrinjavanje građana na sigurno. Za najamnine je posebno donesena odluka kojom se plaća najamnina za obitelji s neupotrebljivim i privremeno neupotrebljivim objektima stradalima u potresu. Porast je i na uslugama prijevoza školske djece s obzirom da su neke škole stradale u potresu te je bilo potrebno osigurati prijevoz djece iz tih škola u druge škole koje su sigurne.
18. AOP 182 Naknade troškova osobama izvan radnog odnosa – iznose 278.325 kn, smanjenje su za 24,3% jer je bilo manji troškovi financiranja Prometne jedinice mladeži.
19. AOP 183 Ostali nespomenuti rashodi poslovanja veći su za 45,6% i iznose 3.913.790 kn, a najveći efekt je na Gradu Sisku - naknadama za rad predstavničkih i izvršnih tijela, povjerenstava i slično – održani su lokalni izbori u 2021. godini i zato je veći rashod te kod pristojbi i naknada – vodio se arbitražni postupak (protiv Montcogim plinare) gdje su troškovi bili veći od 80 tisuća kuna, zatim veći su iznosi plaćanja naknade poslodavca zbog nezapošljavanja osoba s invaliditetom.
20. AOP 205 Ostali financijski rashodi manji su za 35,9% i iznose 153.152 kn. Efekt smanjenja je u manjim troškovima za usluge u platnom prometu te u 2020. godini došlo je do krivog knjiženja računalnih usluga koje su u 2021. godini ispravno knjiženo na konto 323 Rashodi za usluge.
21. AOP 211 Subvencije trgovačkim društvima u javnom sektoru – iznose 6.250.000 kn, povećane su za 30%, odnosi se na subvenciju trgovačkom društvu Auto promet d.o.o. za prijevoz i trgovačkom društvu Sisački vodovod za ublažavanje posljedica od potresa.
22. AOP 214 Subvencije trgovačkim društvima, zadrugama, poljoprivrednicima i obrtnicima izvan javnog sektora- iznose 1.548.038 kn, veće su za 14,3% jer su veće subvencije za subvencije obrtnicima, malim i srednjim poduzetnicima zbog dospjelih subvencija iz 2020. i prethodnih godina.
23. AOP 254 Ostale naknade građanima i kućanstvima iz proračuna iznose 11.912.036 kn i veći su za 28%, a najveći efekt je na naknada građanima i kućanstvima u naravi i to za nabavu prehrane za stradale građane u potresu (1.604.458,65 kn) koji su smješteni u privremenom smještaju (kontejnerima, unajmljenim sobama, itd.) koje je podnio Grad Sisak te povećanim troškovima za školske knjige.
24. AOP 259 Tekuće donacije iznose 11.789.462 kn i veće su za 25,6%. Efekt povećanja je javnim potrebama za sport, zatim u većim davanjima za humanitarne organizacije, udruge građana, udrugama građana i političkim strankama, humanitarnim organizacijama, umjetničkim društvima i zdravstvenim neprofitnim organizacijama koje je izdvojio Grad Sisak. Efekt proračunskog korisnika je ovdje zanemariv.
25. AOP 268 Kazne, penali i naknade štete iznose 6.176.241, dok su 2020. godine iznosile 206.560 kn. Efekt toliko velikog iznosa je kod naknade štete pravnim i fizičkim osobama - povećanje naknade odnosi se na namjenske kartice koju su dobili građani po odluci Gradskog vijeća iz 2021. godine. Na namjensku karticu ostvaruju pravo građani koji žive u obiteljskoj kući ili stanu kojeg su statičari označili U2 kategorijom uporabljivosti i građani koji žive u obiteljskim kućama s oznakom PN2. Namjenske kartice koriste za kupnju materijala kako bi sanirali štetu u objektu u kojem žive. Zatim, isplata novčane pomoći građanima čiji su objekti imali oznaku neuporabljivo (N1 i N2).
26. AOP 294 Prihod od prodaje materijalne imovine - prirodnih bogatstava – povećanje prihoda od 83%, radi se o prodaji zemljišta u iznosu od 711.971 kn u 2021. godini.
27. AOP 306 Prihodi od prodaje građevinskih objekata – iznose 1.202.566 kn i manji su za 44,6% jer u 2021. godini bila puno slabija prodaja nekretnina nego u 2020. godini. To se vidi i kod proračunskih korisnika koji su u 2020. godini na stambenim objektima imali prihod od 358.437 kn, a u 2021. godini 10.349 kn.
28. AOP 350 Nematerijalna imovina – iznosi 1.180.913 kn, manja je za 32,7% jer u 2021. godini bila su manja ulaganja u projektne dokumentacije nego u 2020. godini. Najveći efekt je na Gradu Sisku, svega 36.250 kn odnosi se na proračunskog korisnika Športsko rekreacijski centar.
29. AOP 358 Građevinski objekti – rashodi u 2021. godini ostvareni su u iznosu od 20.410.058 kn i smanjeni su za 53,8 % u odnosu na 2020. godinu. Radi se o završetku izgradnje sportske dvorane Zeleni brijeg koja je započela krajem 2019. godine, a u 2020. godini je bila financijski najzahtjevnija, zatim izgradnja prilazne ceste CRS – Zvonimirova, uređenje parkirališnih površina na trgu Hrvatskih branitelja, uređenje i izgradnja javnih površina, projekti izgradnje i rekonstrukcije uređaja za odvodnju oborinskih voda, projekti i geodetski radovi za izgradnju i legalizaciju objekata u vlasništvu grada, izgradnja rotora Starčevićeva – Gupčeva, izgradnja komunalnog pristaništa – sufinanciranje, izgradnja društvenog doma u Capraškim poljanama, početak izgradnje odgojno - obrazovnog kompleksa Galdovo, nadogradnja vrtićkog objekta Različak i sustav video nadzora u gradu Sisku. Također, i kod proračunskih korisnika u 2020. godini rashodi za građevinske objekte iznosili su 3.983.779 kn, dok u 2021. godini manji i iznose 831.664 kn.
30. AOP 363 Postrojenja i oprema iznosi 9.487.335 kn, dok je u 2020. godini iznos je bio 2.307.885 kn. Radi se najvećim dijelom o kupnji opreme za sportsku dvoranu Zeleni brijeg, te manji dio kupnje informatičke opreme za potrebe gradske uprave i opremanje gradske blagajne, dok je puno manji efekt proračunskih korisnika.
31. AOP 385 Nematerijalna proizvedena imovina iznosi 112.383 kn i veća je 5 puta nego u 2020. godini, radi se o povećanom ulaganju u računalne programe.
32. AOP 397 Dodatna ulaganja na građevinskim objektima iznose 10.496.259 kn i veći su za 21,5% nego prethodne godine. Radi se o ulaganju i završetku projekta izgradnje i opremanja zgrade Centar kreativnih industrija - KREATIVNI INKUBATOR SISAK (CIKS), zatim dodatnim ulaganjima na stadionu Metalac, ulaganje u objekte u vlasništvu grada i ulaganju u objekte koji su stradali u potresu te ulaganje u područnu školu Pračno.
33. AOP 400 Dodatna ulaganja za ostalu nefinancijsku imovinu iznose 2.228.423 kn i manji su za 58% nego u 2020. godini jer se radio o završetku izgradnje reciklažnog dvorišta Sisak Novi (okončana situacija – 684.678,28 kn) koje je u 2020. bila započeta gradnja, zatim ostalo se odnosi na ulaganja u projektne dokumentacije i elaborate vezano za odlagalište Goričica i ulaganje u komunalnu infrastrukturu za gospodarenje otpadom.
34. AOP 470 Primici od prodaje dionica i udjela u glavnici trgovačkih društava u javnom sektoru iznose 1.393 kn i veći su za 39,3%. radi se o nasljeđivanju dionica.
35. AOP 500 Primljeni zajmovi od drugih razina vlasti – iznosi 25.719.825 kn. Povećanje primitaka za 55,6%. radi se o primljenom zajmu iz državnog proračuna (25 milijuna kuna beskamatni zajama) za saniranje posljedica šteta od potresa.
36. AOP 578 Dionice i udjeli u glavnici trgovačkih društava u javnom sektoru iznos je 20.000 kuna, radi se o uplati temeljnog uloga za osnivanje novog trgovačkog društva

CENTAR KREATIVNE INDUSTRIJE-KREATIVNI INKUBATOR SISAK d.o.o.

1. AOP 598 Otplata glavnice primljenih kredita i zajmova od kreditnih i ostalih financijskih institucija izvan javnog sektora – smanjenje od 32,9% i iznosi 1.729.104 kn. Grad Sisak imao je odgodu plaćanje glavnice kredita za prvih 6 mjeseci 2021. godine te je stoga manja realizacija.

Prikaz viškova i manjkova u konsolidiranom izvještaju

|  |
| --- |
| **Obrazac PR-RAS 2021 godina GRAD SISAK I PRORAČUNSKI KORISNICI**  |
| **OBVEZNIK** | **AOP 634 (višak tek.razd)** | **AOP 635 (manjak tek.razd)** | **AOP 636 (višak prih.i prim.prenesenih)** | **AOP 637 (manjak prih.i prim.prenesenih)** | **AOP 638 (ukupni višak)** | **AOP 639 (ukupni manjak)** |
| OŠ SELA | 22.558,00 | 0,00 | 25.817,00 | 0,00 | 48.375,00 | 0,00 |
| JVP | 460.799,00 | 0,00 | 778.097,00 | 0,00 | 1.238.896,00 | 0,00 |
| NKČ | 53.444,00 | 0,00 | 72.633,00 | 0,00 | 126.077,00 | 0,00 |
| OŠ 22.LIPANJ | 119.646,00 | 0,00 | 0,00 | 17.394,00 | 102.252,00 | 0,00 |
| OŠ BRAĆA RIBAR | 89.568,00 | 0,00 | 97.821,00 | 0,00 | 187.389,00 | 0,00 |
| DV SISAK NOVI | 0,00 | 95.306,00 | 501.563,00 | 0,00 | 406.257,00 | 0,00 |
| OŠ BUD-TOP-GUŠ | 58.296,00 | 0,00 | 17.971,00 | 0,00 | 76.267,00 | 0,00 |
| OŠ BOBETKO | 165.825,00 | 0,00 | 67.643,00 | 0,00 | 233.468,00 | 0,00 |
| DV SISAK STARI | 144.221,00 | 0,00 | 121.745,00 | 0,00 | 265.966,00 | 0,00 |
| OŠ VIKTOROVAC | 69.093,00 | 0,00 | 40.439,00 | 0,00 | 109.532,00 | 0,00 |
| ŠRC | 0,00 | 1.152,00 | 118.735,00 | 0,00 | 117.583,00 | 0,00 |
| KKV | 6.184,00 | 0,00 | 250.238,00 | 0,00 | 256.422,00 | 0,00 |
| OŠ GALDOVO  | 56.515,00 | 0,00 | 51.904,00 | 0,00 | 108.419,00 | 0,00 |
| OŠ KOMAREVO | 51.258,00 | 0,00 | 0,00 | 12.764,00 | 38.494,00 | 0,00 |
| OŠ I.K.SAKCINSKOG | 143.135,00 | 0,00 | 165.237,00 | 0,00 | 308.372,00 | 0,00 |
| GRADSKI MUZEJ | 59.447,00 | 0,00 | 13.219,00 | 0,00 | 72.666,00 | 0,00 |
| GRADSKA GALERIJA | 110.834,00 | 0,00 | 1.871,00 | 0,00 | 112.705,00 | 0,00 |
| GRAD SISAK | 11.739.175,00 | 0,00 | 0,00 | 7.770.872,00 | 3.968.303,00 | 0,00 |
| **UKUPNO** | **13.349.998,00** | **96.458,00** | **2.324.933,00** | **7.801.030,00** | **7.777.443,00** | **0,00** |

**Bilješke uz Izvještaj o rashodima prema funkcijskoj klasifikaciji – Obrazac RAS-funkcijski**

AOP 001 Opće javne usluge iznose 26.180.014 kn i rashodi su veći za 8,6%. Povećanje se očituje najviše u Izvršnim i zakonodavnim tijelima (AOP 003) i to je efekt održanih lokalnih izbora u 2021. godini, povećanju plaća gradske uprave, troškovima intelektualne i osobne usluge, naknade šteta pravnim i fizičkim osobama i ostalim komunalnim uslugama.

AOP 018 Obrana iznosi 130.607 i rashodi su manji za 31,2% . Pad se očituje u ne nabavci nefinancijske imovine.

AOP 031 Ekonomski poslovi iznose 10.248.924 kn i pad je od 23,5%. Pad se očituje Opći poslovi vezani uz rad (AOP 034) – pad u plaćanju kamata po kreditima i Cestovni promet (AOP 051) – manje je realizirano tekuće održavanje nerazvrstanih asfaltiranih i neasfaltiranih cesta i građevinskih objekata.

AOP 071 Zaštita okoliša iznosi 13.289.399 kn i povećanje je 17,2%. Povećanje se odnosi na uređenje i održavanje javnih zelenih površina, održavanje javne rasvjete, održavanja javnih građevina i urbane opreme, naknade za smanjenje količine miješanog komunalnog otpada te održavanje objekata oborinske odvodnje i lokalnih vodovoda.

AOP 085 Zdravstvo iznosi 144.500 kn, i rashodi su porasli za 44,5% i odnose se na povećane rashode u 2021. godini zdravstvenim neprofitnim organizacijama.

AOP 105 Službe kulture - rashodi iznose u 2021. godini 14.787.545 kn, dok u 2020. godini rashodi su bili 25.380.850 kn. Pad rashoda je u tome što je u 2020. godini kupljenja nekretnina od 9 milijuna koja je namijenjena za Narodnu knjižnicu i čitaonicu Vlado Gotovac.

AOP 107 Religijske i druge službe zajednice – rashodi iznose 49.970 kn i manji su za 19,4% jer u 2021. godini bila su manja davanja tekućih donacija vjerskim zajednicama.

AOP 112 Predškolsko obrazovanje - rashod iznosi 30.655.972 kn i veći su za 16,9% radi se o rashodima za plaću zaposlenika u vrtićima, materijalnim rashodima koji su veći nego u 2020. te rashodima koje je imao Grad Sisak za predškolsko obrazovanje – rashodi za vrtić Različak.

AOP 113 Osnovno obrazovanje – rashod iznosi 82.887.882 radi se o rashodima za plaće zaposlenika u osnovnim školama koji su veći radi porasta plaća koje se financiraju iz Ministarstva znanosti i obrazovanja. Osim rashoda za plaće nalaze se i materijalni rashodi i rashodi koje pokriva Grad Sisak kod kojeg je najveći efekt povećanja u rashodima prijevoza učenika u osnovne škole gdje se održava nastava za učenike koji ne mogu ići u škole koje su oštećene u potresu, zatim u dodatnim ulaganjima na građevinskim objektima. Radi se o u dodatnim ulaganjima u osnovne škole (izmjena rasvjetnih tijela OŠ Ivana Antolčića Komarevo, izvođenje radova nabave i zamjene kotlova u kotlovnici i stručni nadzor zamjena kotlova u kotlovnici OŠ 22. lipnja). Povećan je broj učitelja u dnevnom boravku, a time je i više rashoda izdvojeno za plaće.

AOP 122 Dodatne usluge u obrazovanju – iznose 4.189.281 kn i veće su za 8,2% i donose se na rashod na školsku redovnu kuhinju, kuhinju u sklopu produženog boravka i prehrane djece u vrtićima. Rashodi su veći jer su veći broj dana djeca provela u školama i vrtićima nego u 2020. godini u kojoj je bilo više izostanaka radi covida.

AOP 136 Aktivnosti socijalne zaštite koje nisu drugdje svrstane iznose u 2021. godini 33.978.035 kn dok su u 2020. godini iznosili 10.578 kn. Povećanje se očituje u rashodima za brigu i sigurnost građana stradalih u potresu kroz financijsku i materijalnu pomoć, te kroz saniranje objekata i komunalne infrastrukture.

**Bilješke uz Izvještaj o promjenama u vrijednosti i obujmu imovine i obveza - Obrazac P-VIRO**

Smanjenje u vrijednosti i obujmu imovine iznosi 6.376.279 kn i odnosi se na sljedeće promjene:

* Prodaja zemljišta 711.990 kn (Grad Sisak)
* Prodaja stanova 537.000 kn (Grad Sisak)
* Oslobođenje od plaćanja komunalnog doprinosa 532.840 kn (Grad Sisak)
* Oslobođenje od plaćanja komunalne naknade 4.547.445 kn (Grad Sisak)
* Otpis nenaplativih i zastarjelih potraživanja i pomoći iz skladišta DIP CZ/MUP - 32.262 kn (JVP Grada Siska)
* Otpis dotrajale imovine - 13.708 kn (OŠ Sela)
* Rashod opreme - 455 kn (Vrtić Sisak Novi)
* Otpis gaming stolice – 260 kn (NKČ V. Gotovac)

Povećanje u vrijednosti i obujmu imovine iznosi 3.727.781 kn i odnosi se na sljedeće promjene:

* Spremnici za odvojeno sakupljanje otpada – FZOEU 3.067.657 kn (Grad Sisak)
* Donacija sanitarni kontejner 99.750 kn (Grad Sisak)
* Donacija laptopi 90.335 kn (Grad Sisak)
* Donacija šator zimski 4.129 kn (Grad Sisak)
* Donacija DM prijenosna računala 46.826 kn (Vrtić Sisak Novi)
* Knjižna građa 191.763 kn (NKČ V. Gotovac)
* Postavljanje klik podloge na dječje igralište 216.180 kn (OŠ Braće Ribar)

**Bilješke uz Izvještaj o obvezama – Obrazac Obveze**

AOP 001 Stanje obveza na početku izvještajnog razdoblja iznosi 116.488.496 kn.

AOP 002 Povećanje obveza od 01.01.2021.-31.12.2021. iznosi 364.938.780 kn.

AOP 020 Podmirene obveze od 01.01.2021.-31.12.2021. iznose 342.621.071 kn.

AOP 038 Stanje obveza na kraju izvještajnog razdoblja iznosi 138.806.205 kn, te se od navedenog iznosa na nedospjele obveze odnosi iznos od 137.881.720 kn.

Najveći dio nedospjelih obveza odnosi se na kreditne obveze u iznosu od 105.258.612 kn, a ostalo se odnosi na obveze za rashode poslovanja 22.128.342 kn, na obveze za nabavu nefinancijske imovine u iznosu 5.373.432 kn te međusobne obveze proračunskih korisnika 5.121.334 kn.

Bilješke sastavila: Gradonačelnica

Silvija Mužek, dipl.oec. Kristina Ikić Baniček

pročelnica UO za proračun i fnancije